
Tilstede: Henrich, Hjalmar, Ronald, Petter. Anni og Tone meldt forfall. Ivan møtte fra juniorgruppa.
Saksliste
1. Fellestrening
2. Svømmehall
3. Visjon og formål
4. Handlingsplan
5. Medaljer og pokaler
6. Søknad
7. Henvendelse fra Frode Vittersø
8. Mulige inntekter fra diverse
9. Klubbdrakter
10. Facebook
11. GunderTri

1. Ivan orienterte om fellestrening. Tore Hopen har tatt ansvar for løpetrening på torsdager før svømmetrening. Per Bergsjø fra TCK har sykkeltrening på onsdager. Juniorene har også mulighet til å delta på sykkeltrening på mandager. Ivan og Rolf setter i gang svømmetrening på Ringshaug i månedsskiftet mai/juni. Svømmeklubben kontaktes for et mulig samarbeid til høsten.
2. Det er søkt om svømmetider for neste sesong. Fristen var 1. mai. Svar ennå ikke mottatt.
3. Henrich snakket om forslag til visjon og handlingsplan. Dette må/skal vi arbeide videre med utover vår/sommer/høst. Hjalmar snakket om mulighetene til å søke om økonomisk støtte fra forskjellige instanser, bl.a. LAM midler.
4. Inngår i punkt 3
5. Vi kontakter Jørn-Willy for å få oversikt over hva vi har. Petter setter opp et forslag til felles konkurransereglement for klubbens konkurranser, og sikkerhetsanalyse for trening konkurranser.
6. Søknad om støtte til trenerkurs i Trondheim for Frode Vittersø 23-24. april ble innvilget.
7. Hjalmar skriver svarbrev til Frode.
8. Økonomisk støtte fra forbund og kommune ble behandlet under pkt. 3
9. Klubbdrakter og annet tøy, for eksempel badehetter. Vi inviterer Sport1 til å komme på siste svømmetrening og selge klubbtøy.
10. Facebooksiden til klubben åpnes opp for offentlig/åpen påmelding.
11. GunderTri. Sykkel og løpstart flyttes til Kilen, Gjermundsen Auto. Sykkeltraseen blir modifisert, og ny løpetrase som følge av dette. Øker sikkerheten når vi slipper å sykle/løpe gjennom byen.
12. Neste styremøte 6. juni kl. 18.00

